pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สม.  15/2565

เรื่อง การยกเว้นค่าธรรมเนียมการยื่นแบบแสดงรายการข้อมูล

การเสนอขายตราสารเพื่ออนุรักษ์สิ่งแวดล้อม ตราสาร

เพื่อพัฒนาสังคม ตราสารเพื่อความยั่งยืน 

และตราสารส่งเสริมความยั่งยืน

\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  สํานักงานออกประกาศไว้ดังต่อไปนี้


ข้อ ๑ ให้บริษัทที่ได้ยื่นแบบแสดงรายการข้อมูลการเสนอขายหลักทรัพย์เฉพาะรุ่นที่มีลักษณะดังต่อไปนี้ ภายในวันที่ 31 พฤษภาคม พ.ศ. 2568 ได้รับยกเว้นค่าธรรมเนียมการยื่นแบบแสดงรายการข้อมูลการเสนอขายหลักทรัพย์ตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547  เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547    

(1)  ตราสารเพื่ออนุรักษ์สิ่งแวดล้อม

(2)  ตราสารเพื่อพัฒนาสังคม

(3)  ตราสารเพื่อความยั่งยืน  

(4)  ตราสารส่งเสริมความยั่งยืน

ตราสารตามวรรคหนึ่ง หมายความถึง   พันธบัตร หุ้นกู้ ตั๋วเงิน หรือศุกูก แล้วแต่กรณี 


ข้อ ๒ ประกาศนี้ให้ใช้บังคับตั้งแต่วันที่  1 มิถุนายน พ.ศ. 2565   เป็นต้นไป


ผู้มีอํานาจลงนาม -                 ประกาศ  ณ  วันที่  27 เมษายน พ.ศ. 2565

 

 

                                                                                     (นางสาวรื่นวดี สุวรรณมงคล)

                                                                                                  เลขาธิการ  
                                                           สํานักงานคณะกรรมการกํากับหลักทรัพย์และตลาดหลักทรัพย์
ประกาศแนวปฏิบัติ

ที่ นป. 3/2565

เรื่อง เรื่องแนวปฏิบัติในการประเมินความเหมาะสมในการลงทุน

เพื่อการให้คําแนะนําในการจัดสรรและกําหนดสัดส่วน

การลงทุนที่เหมาะสมแก่ลูกค้าของผู้ประกอบธุรกิจ

สินทรัพย์ดิจิทัลบางประเภท

----------------------------------------------------

ตามที่ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561 (ประกาศ ที่ กธ. 19/2561) กําหนดให้ผู้ประกอบธุรกิจสินทรัพย์ดิจิทัลให้คําแนะนําในการจัดสรรและ กําหนดสัดส่วนการลงทุนที่เหมาะสมแก่ลูกค้า (basic asset allocation) โดยพิจารณาจากผลการประเมินความเหมาะสมในการลงทุนในสินทรัพย์ดิจิทัลของลูกค้า (suitability test)

เพื่อประโยชน์ในการปฏิบัติตามข้อกําหนดข้างต้นของผู้ประกอบธุรกิจสินทรัพย์ดิจิทัล สํานักงาน ก.ล.ต. โดยอาศัยอํานาจตามข้อ 3(2) ของประกาศ ที่ กธ. 19/2561 ประกอบกับข้อ 27 วรรคสาม ของประกาศ ที่ กธ. 19/2561 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 14/2565 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่16 ) ลงวันที่ 2 มิถุนายน พ.ศ. 2555 สํานักงาน ก.ล.ต. จึงกําหนดแนวปฏิบัติสําหรับผู้ประกอบ ธุรกิจสินทรัพย์ดิจิทัลไว้ในประกาศนี้ โดยในกรณีที่ผู้ประกอบธุรกิจสินทรัพย์ดิจิทัลปฏิบัติตามแนวปฏิบัตินี้ อย่างครบถ้วน สํานักงาน ก.ล.ต. จะพิจารณาว่าผู้ประกอบธุรกิจสินทรัพย์ดิจิทัลได้ปฏิบัติตามประกาศ ที่ กธ. 19/2561 ในส่วนที่เกี่ยวข้องแล้ว ทั้งนี้ หากผู้ประกอบธุรกิจสินทรัพย์ดิจิทัลดําเนินการแตกต่างจากแนวปฏิบัตินี้ ผู้ประกอบธุรกิจสินทรัพย์ดิจิทัลมีภาระที่จะต้องพิสูจน์ให้เห็นได้ว่า การดําเนินการนั้น ยังคงเป็นไปตามหลักการและข้อกําหนดของหลักเกณฑ์ที่เกี่ยวข้อง


ข้อ ๑ ประกาศแนวปฏิบัติฉบับนี้ใช้บังคับกับผู้ประกอบธุรกิจสินทรัพย์ดิจิทัล ดังต่อไปนี้ 

(1) การเป็นศูนย์ซื้อขายคริปโทเคอร์เรนซี

(2) การเป็นนายหน้าซื้อขายคริปโทเคอร์เรนซี

(3) การเป็นผู้ค้าคริปโทเคอร์เรนซี


ข้อ ๒ ในการประเมินความเหมาะสมในการลงทุนในสินทรัพย์ดิจิทัลของลูกค้าก่อนเริ่ม ให้บริการแก่ลูกค้า ผู้ประกอบธุรกิจสินทรัพย์ดิจิทัลสามารถใช้แบบฟอร์มมาตรฐานที่แนบท้ายแนวปฏิบัติ หรือแบบฟอร์มที่มีเนื้อหาครอบคลุมตามแบบมาตรฐานดังกล่าวเป็นอย่างน้อย


ข้อ ๓ ในการให้คําแนะนําในการจัดสรรและกําหนดสัดส่วนการลงทุนแก่ลูกค้า ผู้ประกอบ ธุรกิจสินทรัพย์ดิจิทัลควรให้คําแนะนําที่สอดคล้องกับผลการประเมินความเหมาะสมตามข้อ 2


ผู้มีอํานาจลงนาม - ประกาศ ณ วันที่ 7 มิถุนายน พ.ศ. 2555

(นางสาวรื่นวดี สุวรรณมลคล)

สํานักคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สท. 55/2563  
เรื่อง  การเลิกกองทุนสํารองเลี้ยงชีพเพื่อเข้าร่วมในกองทุนหลายนายจ้าง

\_\_\_\_\_\_\_\_\_\_\_\_\_\_\_\_\_\_\_\_\_

                    โดยที่มาตรา 28 แห่งพระราชบัญญัติกองทุนสํารองเลี้ยงชีพ พ.ศ. 2530  กําหนดให้นายทะเบียนกองทุนสํารองเลี้ยงชีพประกาศการเลิกกองทุนสํารองเลี้ยงชีพในราชกิจจานุเบกษาเมื่อกองทุนสํารองเลี้ยงชีพเลิกตามมาตรา 25 แห่งพระราชบัญญัติดังกล่าว นายทะเบียนกองทุนสํารองเลี้ยงชีพจึงประกาศการเลิกกองทุนสํารองเลี้ยงชีพไว้ดังต่อไปนี้

                    รายชื่อกองทุนสํารองเลี้ยงชีพที่มีการเลิกกองทุนเพื่อเข้าร่วมในกองทุนหลายนายจ้าง

                    1.  กองทุนสํารองเลี้ยงชีพ บริษัท สยามสติลซินดิเกต จํากัด (มหาชน) ซึ่งจดทะเบียนแล้ว ทะเบียนเลขที่ 33/2536  ตั้งแต่วันที่ 1 มกราคม พ.ศ. 2563

                    2.  กองทุนสํารองเลี้ยงชีพ ไบเออร์ ครอปซายน์ ซึ่งจดทะเบียนแล้ว ทะเบียนเลขที่ 72/2537  ตั้งแต่วันที่ 1 มกราคม พ.ศ. 2563

                    3.  กองทุนสํารองเลี้ยงชีพ แพรกซ์แอร์ ซึ่งจดทะเบียนแล้ว ทะเบียนเลขที่ 56/2533  ตั้งแต่วันที่ 1 มีนาคม พ.ศ. 2563

                    4.  กองทุนสํารองเลี้ยงชีพ พนักงานบริษัท ฮิวเลตต์-แพคการ์ด (ประเทศไทย) จํากัด   ซึ่งจดทะเบียนแล้ว ทะเบียนเลขที่ 153/2540  ตั้งแต่วันที่ 12 มีนาคม พ.ศ. 2563

                    5.  กองทุนสํารองเลี้ยงชีพ ประกันภัยไทยวิวัฒน์ ซึ่งจดทะเบียนแล้ว ทะเบียนเลขที่ 3/2548  ตั้งแต่วันที่ 31 พฤษภาคม พ.ศ. 2563

                    6. กองทุนสํารองเลี้ยงชีพ พานาโซนิค โฮม แอ็พไลแอ็นซ์ (ประเทศไทย) จํากัด ซึ่งจดทะเบียนแล้ว ทะเบียนเลขที่ 409/2533  ตั้งแต่วันที่ 1 มิถุนายน พ.ศ. 2563


ผู้มีอํานาจลงนาม - ประกาศ  ณ วันที่ 1 กันยายน พ.ศ. 2563       

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์

          ในฐานะนายทะเบียนกองทุนสํารองเลี้ยงชีพ
ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สท. 56/2563  
เรื่อง  การจดทะเบียนกองทุนสํารองเลี้ยงชีพ

\_\_\_\_\_\_\_\_\_\_\_\_\_\_\_\_\_\_\_\_\_

                    โดยที่มาตรา 8 วรรคสองแห่งพระราชบัญญัติกองทุนสํารองเลี้ยงชีพ พ.ศ. 2530  กําหนดให้นายทะเบียนกองทุนสํารองเลี้ยงชีพประกาศการรับจดทะเบียนกองทุนสํารองเลี้ยงชีพในราชกิจจานุเบกษา นายทะเบียนกองทุนสํารองเลี้ยงชีพจึงประกาศรายชื่อกองทุนสํารองเลี้ยงชีพที่ได้รับจดทะเบียนไว้ ได้แก่ กองทุนสํารองเลี้ยงชีพ พนักงานธนาคารทหารไทย จํากัด (มหาชน) (2)   ซึ่งจดทะเบียนแล้ว ทะเบียนเลขที่ 1/2563  ตั้งแต่วันที่ 17 มกราคม พ.ศ. 2563


ผู้มีอํานาจลงนาม - ประกาศ  ณ วันที่  1 กันยายน พ.ศ. 2563       

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์

          ในฐานะนายทะเบียนกองทุนสํารองเลี้ยงชีพ
ประกาศคณะกรรมการกํากับหลักทรัพย์และตลาดหลักทรัพย์

ที่ กม. 19/2562

เรื่อง การยกเว้นค่าธรรมเนียมคําขออนุญาต

เสนอขายตราสารเพื่ออนุรักษ์สิ่งแวดล้อมตราสารเพื่อพัฒนาสังคม และตราสารเพื่อความยั่งยืน 

\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้บริษัทที่ขออนุญาตเสนอขายตราสารดังต่อไปนี้ ภายในวันที่ 31 พฤษภาคม พ.ศ. 2563  ได้รับยกเว้นค่าธรรมเนียมคําขออนุญาตเสนอขายหลักทรัพย์ตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ ที่ กม. 21/2560  เรื่อง การกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่ และการขออนุมัติโครงการแปลงสินทรัพย์เป็นหลักทรัพย์ ลงวันที่ 10 สิงหาคม พ.ศ. 2560  

(1)  ตราสารเพื่ออนุรักษ์สิ่งแวดล้อม

(2)  ตราสารเพื่อพัฒนาสังคม

(3)  ตราสารเพื่อความยั่งยืน

ตราสารตามวรรคหนึ่ง  หมายความถึง   พันธบัตร หุ้นกู้ ตั๋วเงิน และศุกูก ที่เสนอขายโดยมีวัตถุประสงค์การใช้เงินในประเทศไทย


ข้อ ๒ ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2562 เป็นต้นไป


ผู้มีอํานาจลงนาม - ประกาศ  ณ วันที่ 12 กรกฎาคม พ.ศ. 2562

(นายวรวิทย์  จําปีรัตน์)

ประธานกรรมการ

คณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สก. 13/2564  
เรื่อง รายชื่ออนุกรรมการวินิจฉัยการเข้าถือหลักทรัพย์  
เพื่อครอบงํากิจการ  
พ.ศ. 2564  
                              

โดยที่เป็นการสมควรให้มีการแต่งตั้งคณะอนุกรรมการวินิจฉัยการเข้าถือหลักทรัพย์เพื่อครอบงํากิจการขึ้นปฏิบัติหน้าที่ตามประกาศคณะกรรมการกํากับตลาดทุน ที่ ทจ. 35/2551  เรื่อง การแต่งตั้งและอํานาจหน้าที่ของคณะอนุกรรมการวินิจฉัยการเข้าถือหลักทรัพย์เพื่อครอบงํากิจการ ลงวันที่ 29 ธันวาคม พ.ศ. 2551  สํานักงานโดยความเห็นชอบของคณะกรรมการกํากับตลาดทุน ในการประชุมครั้งที่ 3/2564  เมื่อวันที่ 16 กุมภาพันธ์ พ.ศ. 2564  จึงประกาศรายชื่อบุคคลต่อไปนี้เป็นอนุกรรมการวินิจฉัยการเข้าถือหลักทรัพย์เพื่อครอบงํากิจการ


อื่นๆ - บุคคลกลุ่มที่ 1 เพื่อปฏิบัติหน้าที่ในตําแหน่งประธานอนุกรรมการ  
1)  คุณหญิงชฎา  วัฒนศิริธรรม  
2)  นางภัทรียา  เบญจพลชัย  
3)  ศาสตราจารย์กิตติคุณ ดร. คุณหญิงสุชาดา  กีระนันทน์

บุคคลกลุ่มที่ 2 (ผู้ทรงคุณวุฒิด้านการเงิน) เพื่อปฏิบัติหน้าที่ในตําแหน่งอนุกรรมการ  
1)  นายชวลิต  จินดาวณิค             
2)  นายไพบูลย์  นลินทรางกูร  
3)  นายสมภพ  กีระสุนทรพงษ์  
4)  รองศาสตราจารย์ ดร. พันทิศา  ภาวบุตร  
5)  รองศาสตราจารย์ ดร. เอกชัย  นิตยาเกษตรวัฒน์

บุคคลกลุ่มที่ 3 (ผู้ทรงคุณวุฒิด้านกฎหมาย) เพื่อปฏิบัติหน้าที่ในตําแหน่งอนุกรรมการ            

1)  นายชรินทร์  สัจจญาณ           
2)  นางภัทรพร  มิลินทสูต            
3)  นางวีระนุช  ธรรมาวรานุคุปต์  
4)  นางจันทิมา  เพียรเวช

บุคคลกลุ่มที่ 4 เพื่อปฏิบัติหน้าที่ในตําแหน่งอนุกรรมการและเลขานุการ  
1)  ผู้อํานวยการฝ่ายงานที่รับผิดชอบงานเกี่ยวกับการกํากับดูแลเรื่องการเข้าถือหลักทรัพย์เพื่อครอบงํากิจการ  
2)  ผู้อํานวยการฝ่ายงานที่รับผิดชอบงานเกี่ยวกับกฎหมายและกฎเกณฑ์ในการกํากับดูแลเรื่องการเข้าถือหลักทรัพย์เพื่อครอบงํากิจการ

รายชื่ออนุกรรมการวินิจฉัยการเข้าถือหลักทรัพย์เพื่อครอบงํากิจการตามประกาศนี้ให้มีผลใช้ได้เป็นเวลา 2 ปี


อื่นๆ - ประกาศนี้ให้ใช้บังคับตั้งแต่วันที่ 1 มีนาคม พ.ศ. 2564 เป็นต้นไป 


ผู้มีอํานาจลงนาม -                ประกาศ ณ  วันที่ 18 กุมภาพันธ์ พ.ศ. 2564 

 

 

                                                             (นางสาวรื่นวดี  สุวรรณมงคล) 

                                                                            เลขาธิการ

                                      สํานักงานคณะกรรมการกํากับหลักทรัพย์และตลาดหลักทรัพย์
ประกาศกระทรวงการคลัง

เรื่อง กําหนดกิจการการจัดการเงินร่วมลงทุนให้เป็นธุรกิจหลักทรัพย์

-------------------------------------

อาศัยอํานาจตามความในมาตรา 4 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 รัฐมนตรีว่าการกระทรวงการคลัง ตามข้อเสนอแนะของคณะกรรมการก.ล.ต. ออกข้อกําหนดไว้ดังต่อไปนี้


ข้อ ๑ ให้การประกอบกิจการประเภทการจัดการเงินร่วมลงทุนเป็นธุรกิจหลักทรัพย์ตาม (7) ของบทนิยามคําว่า "ธุรกิจหลักทรัพย์" ในมาตรา 4 แห่งพระราชบัญญัติหลักทรัพย์และตลาดหลักทรัพย์ พ.ศ. 2535


ข้อ ๒ การประกอบกิจการประเภทการจัดการเงินร่วมลงทุนตามข้อ 1 หมายความว่าการรวบรวมเงินจากผู้ลงทุนประเภทสถาบันอย่างเฉพาะเจาะจงเพื่อไปจัดตั้งนิติบุคคลร่วมลงทุนและขอขึ้นทะเบียนนิติบุคคลร่วมลงทุนดังกล่าวไว้กับสํานักงาน และบริหารเงินของนิติบุคคลร่วมลงทุนนั้นโดยอาจส่งบุคลากรเข้าร่วมบริหารในกิจการที่นิติบุคคลร่วมลงทุนนําเงินไปลงทุนคําว่า "ผู้ลงทุนประเภทสถาบัน" "นิติบุคคลร่วมลงทุน" และ "กิจการ" ให้เป็นไปตามลักษณะที่คณะกรรมการ ก.ล.ต.จะประกาศกําหนด


ข้อ ๓ ประกาศนี้ให้ใช้บังคับตั้งแต่วันที่ 17 กันยายน 2544 เป็นต้น


ผู้มีอํานาจลงนาม - ประกาศ ณ วันที่ 17 กันยายน พ.ศ. 2544

 

(นายสมคิด จาตุศรีพิทักษ์)

รัฐมนตรีว่าการกระทรวงการคลัง
ประกาศกระทรวงการคลัง

เรื่อง กําหนดกิจการการเป็นนายหน้าระหว่างผู้ค้าหลักทรัพย์

ให้เป็นธุรกิจหลักทรัพย์

------------------------------------------------------------

อาศัยอํานาจตามความในมาตรา 4 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 รัฐมนตรีว่าการกระทรวงการคลังตามข้อเสนอแนะของคณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

"ผู้ค้าหลักทรัพย์" หมายความว่า

(1) ผู้ได้รับใบอนุญาตประกอบธุรกิจหลักทรัพย์ประเภทการค้าหลักทรัพย์

(2) ผู้ได้รับอนุญาตประกอบธุรกิจหลักทรัพย์ประเภทการค้าหลักทรัพย์ตามกฎหมายต่างประเทศ

(3) ธนาคารแห่งประเทศไทย


ข้อ ๒ ให้การประกอบกิจการประเภทการเป็นนายหน้าระหว่างผู้ค้าหลักทรัพย์เป็นธุรกิจหลักทรัพย์ตาม (7) ของบทนิยามคําว่า "ธุรกิจหลักทรัพย์"  ในมาตรา 4 แห่งพระราชบัญญัติหลักทรัพย์และตลาดหลักทรัพย์  พ.ศ. 2535


ข้อ ๓ การประกอบกิจการประเภทการเป็นนายหน้าระหว่างผู้ค้าหลักทรัพย์ตามข้อ 2 หมายความว่าการให้บริการเป็นนายหน้าหรือตัวแทนเพื่อให้เกิดการซื้อขายหลักทรัพย์อันเป็นตราสารแห่งหนี้ระหว่างผู้ค้าหลักทรัพย์เป็นทางค้าปกติ โดยรวบรวมข้อมูลการเสนอซื้อเสนอขายหลักทรัพย์ดังกล่าวเพื่อเผยแพร่ต่อผู้ค้าหลักทรัพย์และจัดให้มีระบบที่ทําการจับคู่คําสั่งซื้อขายของผู้ค้าหลักทรัพย์หรือระบบที่อํานวยความสะดวกให้ผู้ค้าหลักทรัพย์สามารถตกลงซื้อขายหลักทรัพย์ระหว่างกันได้ ทั้งนี้ โดยได้รับค่านายหน้าค่าธรรมเนียม หรือค่าตอบแทนอื่น


ข้อ ๔ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป


ผู้มีอํานาจลงนาม - ประกาศ วันที่ 18 กันยายน พ.ศ. 2543  
  
  
 

(ธารินทร์ นิมมานเหมินท์)

รัฐมนตรีว่าการกระทรวงการคลัง
**ประกาศกระทรวงการคลัง**  
**เรื่อง** **กําหนดกิจการอื่นที่เกี่ยวกับหลักทรัพย์ให้เป็นธุรกิจหลักทรัพย์**

------------------------------------------

อาศัยอํานาจตามความในมาตรา 4 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 รัฐมนตรีว่าการกระทรวงการคลังโดยข้อเสนอแนะของคณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ "การประกอบกิจการการยืมและให้ยืมหลักทรัพย์" เป็นธุรกิจหลักทรัพย์ตาม (7) ของบทนิยามคําว่า "ธุรกิจหลักทรัพย์" ในมาตรา 4 แห่งพระราชบัญญัติหลักทรัพย์และตลาดหลักทรัพย์ พ.ศ. 2535


ข้อ ๒ การประกอบกิจการการยืมและให้ยืมหลักทรัพย์ตามข้อ 1 หมายความว่าการให้บริการแก่บุคคลทั่วไปในการจัดให้เกิดการยืมหรือการให้ยืมหลักทรัพย์เป็นทางค้าปกติ  ทั้งนี้ ไม่ว่าจะกระทําในฐานะคู่สัญญากับผู้ยืมหรือผู้ให้ยืม หรือในฐานะตัวแทนของผู้ยืมหรือผู้ให้ยืม

การประกอบกิจการการยืมและให้ยืมหลักทรัพย์ตามวรรคหนึ่ง ไม่ให้หมายความรวมถึง

(1) การเข้าเป็นคู่สัญญากับผู้ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ หรือกับศูนย์รับฝากหลักทรัพย์  ทั้งนี้ เฉพาะกรณีการเข้าเป็นคู่สัญญาที่กระทําเพื่อประโยชน์ของตนเองหรือในฐานะตัวแทนของบุคคลอื่นที่ไม่มีภูมิลําเนาในประเทศไทย

(2) การให้บริการการยืมและให้ยืมหลักทรัพย์ของศูนย์รับฝากหลักทรัพย์แก่สมาชิกของศูนย์รับฝากหลักทรัพย์นั้น  ทั้งนี้ เมื่อศูนย์รับฝากหลักทรัพย์ได้ปฏิบัติตามประกาศเกี่ยวกับการประกอบกิจการการยืมและให้ยืมหลักทรัพย์ที่ใช้บังคับกับการประกอบธุรกิจหลักทรัพย์ประเภทดังกล่าว


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 27 กุมภาพันธ์ พ.ศ. 2540

 

(นายอํานวย วีรวรรณ)

รัฐมนตรีว่าการกระทรวงการคลัง
ประกาศกระทรวงการคลัง

เรื่อง กําหนดกิจการอื่นที่เกี่ยวกับหลักทรัพย์ให้เป็นธุรกิจหลักทรัพย์

------------------------------------------------------

อาศัยอํานาจตามความในมาตรา ๔ แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ รัฐมนตรีว่าการกระทรวงการคลังโดยข้อเสนอแนะของคณะกรรมการ ก.ล.ต.ออกข้อกําหนดไว้ดังต่อไปนี้


ข้อ ๑ ให้ “การประกอบกิจการการยืมและให้ยืมหลักทรัพย์” เป็นธุรกิจหลักทรัพย์ตาม (๗) ของบทนิยามคําว่า “ธุรกิจหลักทรัพย์” ในมาตรา ๔ แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕


ข้อ ๒ การประกอบกิจการการยืมและให้ยืมหลักทรัพย์ตามข้อ ๑ หมายความว่าการให้บริการแก่บุคคลทั่วไปในการจัดให้เกิดการยืมหรือการให้ยืมหลักทรัพย์เป็นทางค้าปกติทั้งนี้ ไม่ว่าจะกระทําในฐานะคู่สัญญากับผู้ยืมหรือผู้ให้ยืมหรือในฐานะตัวแทนของผู้ยืมหรือผู้ให้ยืมการประกอบกิจการการยืมและให้ยืมหลักทรัพย์ตามวรรคหนึ่ง ไม่ให้หมายความรวมถึง

(๑) การเข้าเป็นคู่สัญญากับผู้ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ หรือกับศูนย์รับฝากหลักทรัพย์ ทั้งนี้ เฉพาะกรณีการเข้าเป็นคู่สัญญาที่กระทําเพื่อประโยชน์ของตนเอง หรือในฐานะตัวแทนของบุคคลอื่นที่ไม่มีภูมิลําเนาในประเทศไทย

(๒) การให้บริการการยืมและให้ยืมหลักทรัพย์ของศูนย์รับฝากหลักทรัพย์แก่สมาชิกของศูนย์รับฝากหลักทรัพย์นั้น ทั้งนี้ เมื่อศูนย์รับฝากหลักทรัพย์ได้ปฏิบัติตามประกาศเกี่ยวกับการประกอบกิจการการยืมและให้ยืมหลักทรัพย์ที่ใช้บังคับกับการประกอบธุรกิจหลักทรัพย์ประเภทดังกล่าว

เพื่อประโยชน์ในการกําหนดมาตรฐานทั่วไปของความผูกพันระหว่างคู่สัญญา ให้สัญญายืมและให้ยืมหลักทรัพย์ของการประกอบกิจการการยืมและให้ยืมหลักทรัพย์ตามที่กําหนดในวรรคหนึ่ง หมายความถึง สัญญาที่บุคคลฝ่ายหนึ่งเรียกว่า ผู้ให้ยืม โอนหลักทรัพย์ให้แก่บุคคลอีกฝ่ายหนึ่งเรียกว่าผู้ยืม และผู้ยืมตกลงว่าจะโอนหลักทรัพย์ที่ออกโดยนิติบุคคลเดียวกันหรือโครงการจัดการกองทุนรวมเดียวกัน ประเภท รุ่น และชนิดเดียวกัน ในจํานวนที่เทียบเท่ากัน คืนให้แก่ผู้ให้ยืม


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ ๒๗ กุมภาพันธ์ พ.ศ. ๒๕๔๐

อํานวย วีรวรรณ

รัฐมนตรีว่าการกระทรวงการคลัง
ประกาศกระทรวงการคลัง

เรื่อง กําหนดกิจการอื่นที่เกี่ยวกับหลักทรัพย์ให้เป็นธุรกิจหลักทรัพย์

(ฉบับที่ 2)

---------------------------------------------------------

อาศัยอํานาจตามความในมาตรา 4 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 รัฐมนตรีว่าการกระทรวงการคลังโดยข้อเสนอแนะของคณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้เพิ่มความต่อไปนี้เป็นวรรคสามของข้อ 2 แห่งประกาศกระทรวงการคลัง เรื่อง กําหนดกิจการอื่นที่เกี่ยวกับหลักทรัพย์ให้เป็นธุรกิจหลักทรัพย์ ลงวันที่ 27 กุมภาพันธ์ พ.ศ. 2540

เพื่อประโยชน์ในการกําหนดมาตรฐานทั่วไปของความผูกพันระหว่างคู่สัญญา ให้สัญญายืมและให้ยืมหลักทรัพย์ของการประกอบกิจการการยืมและให้ยืมหลักทรัพย์ตามที่กําหนดในวรรคหนึ่ง หมายความถึง สัญญาที่บุคคลฝ่ายหนึ่งเรียกว่าผู้ให้ยืม โอนหลักทรัพย์ให้แก่บุคคลอีกฝ่ายหนึ่งเรียกว่าผู้ยืม และผู้ยืมตกลงว่าจะโอนหลักทรัพย์ที่ออกโดยนิติบุคคลเดียวกันหรือโครงการจัดการกองทุนรวมเดียวกันประเภท รุ่น และชนิดเดียวกัน ในจํานวนที่เทียบเท่ากัน คืนให้แก่ผู้ให้ยืม


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 26 มิถุนายน พ.ศ. 2540

ทนง พิทยะ

รัฐมนตรีว่าการกระทรวงการคลัง
ประกาศกระทรวงการคลัง

เรื่อง กําหนดกิจการอื่นที่เกี่ยวกับหลักทรัพย์ให้เป็นธุรกิจหลักทรัพย์ (ฉบับที่ ๓)

--------------------------------------------

 

อาศัยอํานาจตามความในมาตรา ๔ แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ ๔) พ.ศ. ๒๕๕๑ อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ มาตรา ๔๔ และมาตรา ๖๔ ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย รัฐมนตรีว่าการกระทรวงการคลังโดยข้อเสนอแนะของคณะกรรมการ ก.ล.ต. ออกข้อกําหนดไว้ ดังต่อไปนี้

 

ข้อ ๑  ให้ยกเลิกความในวรรคสองของข้อ ๒ แห่งประกาศกระทรวงการคลัง เรื่อง กําหนดกิจการอื่นที่เกี่ยวกับหลักทรัพย์ให้เป็นธุรกิจหลักทรัพย์ ลงวันที่ ๒๗ กุมภาพันธ์ พ.ศ. ๒๕๔๐ และให้ใช้ความต่อไปนี้แทน

“การประกอบกิจการการยืมและให้ยืมหลักทรัพย์ตามวรรคหนึ่ง ไม่ให้หมายความรวมถึง

(๑) การเข้าเป็นคู่สัญญากับผู้ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ ศูนย์รับฝากหลักทรัพย์ หรือสํานักหักบัญชี ทั้งนี้ เฉพาะกรณีการเข้าเป็นคู่สัญญาที่กระทําเพื่อประโยชน์ของตนเอง หรือในฐานะตัวแทนของบุคคลอื่นที่ไม่มีภูมิลําเนาในประเทศไทย

(๒) การให้บริการการยืมและให้ยืมหลักทรัพย์ของศูนย์รับฝากหลักทรัพย์หรือสํานักหักบัญชีแก่สมาชิกของตน  ทั้งนี้ เมื่อศูนย์รับฝากหลักทรัพย์หรือสํานักหักบัญชีได้ปฏิบัติตามประกาศเกี่ยวกับการประกอบกิจการการยืมและให้ยืมหลักทรัพย์ที่ใช้บังคับกับการประกอบธุรกิจหลักทรัพย์ประเภทดังกล่าว”

 

ข้อ ๒ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 

 

ประกาศ ณ วันที่ ๑๘ มกราคม พ.ศ. ๒๕๕๓

กรณ์  จาติกวณิช

รัฐมนตรีว่าการกระทรวงการคลัง
ประกาศกระทรวงการคลัง

เรื่อง แต่งตั้งพนักงานเจ้าหน้าที่ตามพระราชบัญญัติ

กองทุนสํารองเลี้ยงชีพ พ.ศ. ๒๕๓๐

-----------------------------------

อาศัยอํานาจตามความในมาตรา ๔ แห่งพระราชบัญญัติกองทุนสํารองเลี้ยงชีพ พ.ศ. ๒๕๓๐ รัฐมนตรีว่าการกระทรวงการคลังประกาศแต่งตั้งให้


อื่นๆ - ๑. ผู้อํานวยการสํานักงานเศรษฐกิจการคลัง

๒. รองผู้อํานวยการสํานักงานเศรษฐกิจการคลัง

๓. ข้าราชการพลเรือนสามัญตั้งแต่ระดับ ๓ ขึ้นไป สังกัดกองนโยบายการเงินและสถาบันการเงิน สํานักงานเศรษฐกิจการคลัง

เป็นพนักงานเจ้าหน้าที่ตามพระราชบัญญัติกองทุนสํารองเลี้ยงชีพ พ.ศ. ๒๕๓๐


ผู้มีอํานาจลงนาม - ประกาศนี้ให้ใช้บังคับตั้งแต่วันที่ที่ลงในประกาศนี้เป็นต้นไป

ประกาศ ณ วันที่ ๒๒ มกราคม พ.ศ. ๒๕๓๑

สุธี  สิงห์เสน่ห์

รัฐมนตรีว่าการกระทรวงการคลัง
ประกาศกระทรวงการคลัง

เรื่อง กําหนดประเภทธุรกิจ ระยะเวลา และเงื่อนไขให้ลูกจ้างหรือนายจ้างหยุดหรือเลื่อนการส่งเงินสะสม หรือเงินสมทบเข้ากองทุนสํารองเลี้ยงชีพในท้องที่ที่เกิดวิกฤตเศรษฐกิจ 

สาธารณภัย หรือเหตุการณ์ที่ส่งผลกระทบต่อสถานการณ์ทางเศรษฐกิจ

----------------------------------------------

 

เพื่อเป็นการช่วยเหลือและบรรเทาความเดือดร้อนแก่ลูกจ้างและนายจ้างซึ่งได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID-19) อันส่งผลกระทบต่อสถานการณ์ทางเศรษฐกิจ

อาศัยอํานาจตามความในมาตรา 10/1 แห่งพระราชบัญญัติกองทุนสํารองเลี้ยงชีพ พ.ศ.2530 ซึ่งแก้ไขเพิ่มเติมโดยพระราชบัญญัติกองทุนสํารองเลี้ยงชีพ (ฉบับที่ 4) พ.ศ. 2558 รัฐมนตรีว่าการกระทรวงการคลังจึงออกประกาศ ดังต่อไปนี้


ข้อ ๑ ให้ลูกจ้างหรือนายจ้างที่ได้รับผลกระทบด้านฐานะการเงินจากสถานการณ์การระบาดของโรคติดเชื้อไวรัสโคโรนา 2019 (COVID-19) สามารถหยุดหรือเลื่อนการส่งเงินสะสมหรือเงินสมทบเข้ากองทุนสํารองเลี้ยงชีพได้เป็นการชั่วคราว ตั้งแต่งวดนําส่งเงินปัจจุบัน จนถึงงวดนําส่งเงินของเดือนธันวาคม 2563 โดยฝ่ายลูกจ้าง และนายจ้างที่ไม่ได้นําส่งเงินสะสมหรือเงินสมทบในช่วงนี้ ให้ถือว่าสถานภาพยังคงอยู่ และนับต่อเนื่องไปได้

ในกรณีนายจ้างหยุดหรือเลื่อนการส่งเงินสมทบเข้ากองทุนสํารองเลี้ยงชีพตามวรรคหนึ่งหากลูกจ้างรายใดประสงค์จะส่งเงินสะสมเข้ากองทุนสํารองเลี้ยงชีพก็สามารถดําเนินการได้ โดยนายจ้างจะส่งเงินสมทบเข้ากองทุนสํารองเลี้ยงชีพให้แก่ลูกจ้างรายนั้นหรือไม่ก็ได้


ข้อ ๒ การหยุดหรือเลื่อนการนําส่งเงินเข้ากองทุนสํารองเลี้ยงชีพเป็นการชั่วคราว *จะต้องได้รับความเห็นชอบจากที่ประชุมใหญ่สมาชิก โดยคะแนนเสียงที่ใช้เป็นมติที่ประชุมนั้นจะต้องเป็นไป*ตามที่กําหนดในข้อบังคับกองทุน หรือต้องไม่น้อยกว่ากึ่งหนึ่งของจํานวนสมาชิกที่เข้าร่วมประชุมหากไม่ได้กําหนดในข้อบังคับกองทุนและในกรณีที่ไม่สามารถจัดประชุมใหญ่สมาชิกได้ ให้กรรมการในคณะกรรมการกองทุนสํารองเลี้ยงชีพให้ความเห็นชอบด้วยมติเอกฉันท์ให้หยุดหรือเลื่อนส่งเงินสะสมหรือเงินสมทบเป็นการชั่วคราว สําหรับกองทุนสํารองเลี้ยงชีพที่ประกอบด้วยนายจ้างหลายราย (Pooled Fund) ให้ใช้มติที่ประชุมของสมาชิกของนายจ้างรายนั้น ๆ หรือมติคณะกรรมการกองทุนนายจ้างรายนั้น ๆ เป็นเกณฑ์


ข้อ ๓ ให้นายจ้างหรือคณะกรรมการกองทุนสํารองเลี้ยงชีพแจ้งการขอหยุดหรือเลื่อนการส่งเงินสะสมหรือเงินสมทบเข้ากองทุนสํารองเลี้ยงชีพต่อนายทะเบียนพร้อมเอกสาร ดังนี้

(1) หนังสือรับรองจากนายจ้างซึ่งรับรองว่ามีปัญหาในการดําเนินกิจการอันเนื่องมาจากสถานการณ์โรคติดเชื้อไวรัสโคโรนา 2019 (COVID-19) และมีปัญหาฐานะการเงินจริง โดยมีกรรมการผู้มีอํานาจลงนามผูกพันนายจ้างรายนั้น ๆ เป็นผู้ลงลายมือชื่อ และ

(2) รายงานการประชุมใหญ่สมาชิก หรือรายงานการประชุมคณะกรรมการกองทุนสํารองเลี้ยงชีพ ซึ่งอย่างน้อยต้องมีรายงานว่า นายจ้างมีปัญหาในการดําเนินกิจการอันเนื่องมาจากสถานการณ์โรคติดเชื้อไวรัสโคโรนา 2019 (COVID-19) และมีปัญหาฐานะการเงินจริง และมีมติที่ระบุรายละเอียดว่ากองทุนสํารองเลี้ยงชีพจะให้มีการหยุดหรือเลื่อนส่งเงินสะสมหรือเงินสมทบเป็นการชั่วคราวถึงเมื่อใด (ไม่เกินงวดนําส่งเงินของเดือนธันวาคม 2563)


ข้อ ๔ เมื่อลูกจ้างและนายจ้างจะส่งเงินสะสมและเงินสมทบตามข้อ 1 เข้ากองทุนสํารองเลี้ยงชีพต่อไป ให้แจ้งนายทะเบียนทราบ


ข้อ ๕ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป 


ผู้มีอํานาจลงนาม - ประกาศ ณ วันที่  ๒๙ เมษายน พ.ศ. 2563

 

(นายอุตตม  สาวนายน)

                                                                       รัฐมนตรีว่าการกระทรวงการคลัง